Kjellfred Weum

Kjellfred Weum (født 30. juli 1940 i Hafslo i Luster, død 7. august 2017) var en norsk friidrettsutøver som spesialiserte seg på hekkeløp. Han representerte Idrettsforeningen Hellas fra Drammen og IL i BUL fra Oslo.

I 1963 ble han nordisk mester. Under Sommer-OL 1968 kom han til semifinalen og løp der på norsk rekord med tiden 14,04 sekunder. Det var hans femte rekord, og den stod til Robert Ekpete ble første norske statsborger under 14 sekunder på elektronisk tidtaking. I 1967 løp Weum som første nordmann under 14 sekunder med manuell tidtakning, da med tiden 13,7 sekund under et stevne på Bislett stadion.

Han ble norsk mester på 110 meter hekk åtte år på rad fra 1963 til 1970. I 1967 ble han tildelt kongepokalen etter ny norsk rekord.

Weum var utdannet politi og var en periode lensmann i Luster. Han var politisk aktiv for Senterpartiet og var varaordfører i Luster fra 2003.

Medaljer i norske mesterskap

Referanser

Eksterne lenker 
 

Norske hekkeløpere
Kongepokalvinnere i friidrett
Norgesmestere i friidrett
Lokalpolitikere i Luster
Sp-politikere i Sogn og Fjordane
Norske politifolk
Deltakere for Norge under Sommer-OL 1968
Friidrettsutøvere under Sommer-OL 1968
Personer fra Luster kommune
Friidrettsutøvere for IL i BUL